બિહારમાં રાજકારણમાં મોટું પરિવર્તન જોવા મળી રહ્યું છે. બિહારના મુખ્યમંત્રી નીતીશ કુમારે પોતાના પદેથી રાજીનામું આપી દીધું છે. જેડીયૂના ધારાસભ્યોની બેઠક પછી તુરંત જ નીતીશ કુમાર રાજ્યપાલ કેશરીનાથ ત્રિપાઠીને મળવા પહોંચ્યા હતા અને તેમણે રાજીનામું આપી દીધું હતું. બિહારની ડેપ્યૂટી સીએમ તેજસ્વી યાદવના મુદ્દે મહાગઠબંધનમાં ચાલી રહેલ ઘર્ષણને પરિણામે નીતીશ કુમારે રાજીનામું આપ્યું હોવાનું કહેવાય છે. જેડીયૂ તરફથી સતત તેજસ્વી યાદવના રાજીનામાની માંગણી થઇ રહી હતી, પરંતુ આરજેડી આ માટે તૈયાર નહોતું. આ બધા વચ્ચે બુધવારે સાંજે જેડીયૂની બેઠક બાદ નીતીશ કુમારે રાજ્યભવન પહોંચી રાજીનામું આપી દીધું હતું.